Më ò tim przëbôcziwómë przë leżnoscë Midzënôrodnégò Dnia Rodny Mòwë. Swiãto je fejrowóné 21 gromicznika na wdôr wëdarzeniów z Bangladeszu, dze sztudérze żądelë nadaniô bengalsczémù jãzëkòwi sztatusu ùrzãdowégò jãzëka. Wedle UNESCO òb czas slédnëch 60 lat na swiece znikło kòle 250 jãzëków. Dzysészé swiãto mô dawac òbacht na jãzëkòwą rozmajitosc i mòbilizowac naju do starë ò rodną mòwã. A jak to robic? Pòdpòwié Ana Cupa-Dzemińskô, jakô mia òdwiedzoné przedszkòlé w Skòrzewie.